Anno ab incarnatione Domini M° C° LXX° epacta I solaris cicli III consecratum est altare in scriptis sancti Stephani a donno Guichardo Ludunensi Archiepiscopo in honore Dei et sancte eius Genitricis Marie et sancti Iohannis Baptiste et sancti Blasii et sancti Egidii et Omnium Sanctorum. Posite sunt ibi reliquie de ligno Domini, de sepulchro Domini, de sepulchro beate Marie et sancti Petri apostoli, de uestimento sancti Iohannis Baptiste, de osse sancti Laurentii, sancti Leodegarii, sancti Medardi, sancti Ambrosiniani, sancti Honorati. Eodem die, id est idus septembris, consecratum est cimiterium ab eo Archiepiscopo ante Ecclesiam sancti Stephani ab elemosina a donno Guidonis Ellimardi, a donno Petri Bergoth, a donno Uallerini, circa Ecclesiam sancti Uincentii et sancti Medardi usque infra Ecclesiam, per portas sancti Stephani.